ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திட்டப்பணிகளை வெற்றிகரமாக நிறைவேற்றி முடிப்பதற்கு,நவீன தொழில்நுட்பம், பொருளாதார சாத்தியக்கூறு, மூலப்பொருட்கள் மற்றும் வலுவான சந்தைப்படுத்துதல் அவசியம் என திரு. நிதின்கட்கரி வலியுறுத்தல்
திட்டப்பணிகளை வெற்றிகரமாக நிறைவேற்றி முடிப்பதற்கு, நவீன தொழில்நுட்பம், பொருளாதார சாத்தியக்கூறு, மூலப்பொருட்கள் மற்றும் வலுவான சந்தைப்படுத்துதல் ஆகியவை மிகவும் அவசியம் என மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு. நிதின்கட்கரி தெரிவித்துள்ளார். அறிவியல் மற்றும் தொழிலக ஆராய்ச்சி கவுன்சில் மற்றும் மத்திய சாலை ஆராய்ச்சி நிறுவனத்தின் சாலை பழுதுநீக்கம் இயந்திரம் மற்றும் நடமாடும் குளிர்கலவை மற்றும் சாலை அமைக்கும் இயந்திரத்தை தொடங்கி வைத்து அவர் பேசினார். சாலை அமைக்கும் பணிகளில் கட்டுமான செலவை குறைத்து தரத்தை மேம்படுத்துவது தான் மிகவும் முக்கியமான அம்சம் என்றார். எந்தவொரு தொழில் நுட்பத்திற்கும் காப்புரிமை பதிவு செய்வதோடு அந்த விவகாரம் முடிந்து விடாது என்றும் அவர் குறிப்பிட்டார். காப்புரிமை வணிக மயமாகாமலும், முழுமையாக பயன் படுத்தப்படாமலும் இருந்தால் இதில் தொடர் நடவடிக்கை எடுக்கவேண்டியது சம்பந்தப்பட்ட அமைப்பின் பொறுப்பு என்றும் அவர் கூறினார்.
புதிய நடைமுறைகள் மற்றும் தொழில்நுட்பங்களை நடைமுறைப்படுத்த தகவல் தொடர்பு, ஒருங்கிணைப்பு மற்றும் ஒத்துழைப்பு ஆகியவை முழுமையாக ஒத்துப்போக வேண்டும் என்றும் திரு.கட்கரி தெரிவித்தார். சாலை அமைக்கும் பணிகளில், எஃகு இரும்பு மற்றும் சிமெண்டுக்கு மாற்றாக புதிய பொருட்களை பயன்படுத்துவது குறித்து முயற்சி மேற்கொள்ளுமாறும் அவர் கேட்டுக்கொண்டார்.
மேலும் விவரங்களுக்கு ஆங்கில செய்திக்குறிப்பில் காணலாம்.
(Visitor Counter : 110
பாதுகாப்பு அமைச்சகம்
கடல் பகுதியில் நடைபெறும் மிலன் 22 கூட்டுப் பயிற்சி கடந்த 1ம் தேதி தொடங்கியது
நட்பு நாடுகளின் கடற்படைகளுடன் இணைந்து இந்திய கடற்படை மேற்கொள்ளும் கூட்டுப் பயிற்சி வங்க கடல் பகுதியில் கடந்த 1ம் தேதி தொடங்கியது.
இதில் மொத்தம் 26 போர்கப்பல்கள், 21 விமானங்கள் மற்றும் ஒரு நீர்மூழ்கி கப்பல் ஆகியவை பங்கேற்கின்றன. மார்ச் 4ம் தேதி வரை நடைபெறும் கூட்டுப் பயிற்சியில் பலவிதமான நவீன கடல்சார் பயிற்சிகள் மேற்கொள்ளப்படுகின்றன.
கடல் பகுதியில் நடைபெறும் பயிற்சிகள் தொடங்கும் முன் நடந்த கூட்டத்துக்கு இந்திய கடற்படையின் கிழக்கு கட்டுப்பாட்டு மைய தலைமை அதிகாரி ரியர் அட்மிரல் சஞ்சய் பல்லா தலைமை தாங்கினார். இதில் நட்பு நாடுகளின் கடற்படை உயர் அதிகாரிகள் கலந்து கொண்டனர்.
இந்த மிலன் கூட்டுப் பயிற்சியில் சிறந்த நடைமுறைகள் பகிர்ந்து கொள்ளப்பட்டு, கடற்படைகளின் செயல் திறன் மேம்படுத்தப்படும்.
பிரதமர் அலுவலகம்
அட்சய திருதியை தினத்தை முன்னிட்டு நாட்டு மக்களுக்கு பிரதமர் வாழ்த்து
அட்சய திருதியை தினத்தை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார். இந்த சிறப்பு தினம் அனைவரது வாழ்விலும் செழிப்பை அளிக்கட்டும் என்றும் அவர் வாழ்த்தியுள்ளார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“அட்சய திரிதியை தினத்தன்று நல்வாழ்த்துகள். இந்த சிறப்பு தினம் அனைவரது வாழ்விலும் செழிப்பை அளிக்கட்டும் என்று நான் பிரார்த்தனை செய்கிறேன்”.
மத்திய அமைச்சரவை
அமிர்தசரஸ், புத்த கயா, நாக்பூர், சம்பல்பூர், சிர்மாவூர், விசாகப்பட்டினம் மற்றும் ஜம்மு ஆகிய ஏழு இடங்களில் புதிதாக இந்திய மேலாண்மைக் கழகத்தின் நிரந்தர வளாகங்களை ஏற்படுத்தவும், செயல்பாட்டிற்கு கொண்டுவரவும் மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அமிர்தசரஸ், புத்த கயா, நாக்பூர், சம்பல்பூர், சிர்மாவூர், விசாகப்பட்டினம் மற்றும் ஜம்மு ஆகிய இடங்களில், ரூ.3,775.42 கோடி  செலவில் புதிதாக ஏழு இந்திய மேலாண்மைக் கழகத்தின் நிரந்தர வளாகங்களை ஏற்படுத்தவும், செயல்பாட்டிற்கு கொண்டுவரவும் ஒப்புதல் அளிக்கப்பட்டது. இந்த மேலாண்மைக் கழகங்கள் 2015-16/2016-17-ஆம் ஆண்டுகளில் ஏற்படுத்தப்பட்டவையாகும். இந்த நிறுவனங்கள் தற்போது தற்காலிக வளாகங்களில் இயங்கி வருகின்றன.
மொத்த செலவினமாக மதிப்பிடப்பட்டுள்ள ரூ. 3,775.42 கோடியில் ரூ.2,804.09 கோடி கீழ்காணும் விவரப்படி நிரந்தர வளாக கட்டுமானப் பணிக்கு செலவிடப்படும்.
|
|
வ.எண்
|
|
இந்திய மேலாண்மை கழகத்தின் பெயர்
|
|
தொகை 
|
|
-
|
|
ஐ.ஐ.எம். அமிர்தசரஸ்
|
|
348.31
|
|
-
|
|
ஐ.ஐ.எம். புத்த கயா
|
|
411.72
|
|
-
|
|
ஐ.ஐ.எம். நாக்பூர்
|
|
379.68
|
|
-
|
|
ஐ.ஐ.எம். சம்பல்பூர்
|
|
401.94
|
|
-
|
|
ஐ.ஐ.எம். சிர்மாவூர்
|
|
392.51
|
|
-
|
|
ஐ.ஐ.எம். விசாகப்பட்டினம்
|
|
445.00
|
|
-
|
|
ஐ.ஐ.எம். ஜம்மு
|
|
424.93
|
|
|
|
மொத்தம்
|
|
2804.09
இந்த இந்திய மேலாண்மைக் கழகங்கள் ஒவ்வொன்றும் 60,384 ச.மீ. பரப்பளவில் கட்டப்படும். ஒவ்வொரு இந்திய மேலாண்மைக் கழகத்திலும் தலா 600 மாணவர்களுக்கான முழுமையான கட்டமைப்பு வசதிகள் ஏற்படுத்தப்படும். ஒரு மாணவருக்கு ஆண்டுக்கு ரூ.5 லட்சம் வீதம் ஐந்தாண்டுகளுக்கு இந்த நிறுவனங்களுக்கு தொடர் மானியமாக வழங்கப்படும். அதன் பிறகு, இந்த நிறுவனங்கள் தங்களது செலவினங்கள் / பராமரிப்பு செலவுகளை, தாங்களே திரட்டிக் கொள்ள வேண்டும்.
இந்த புதிய வளாகங்கள் கட்டுமானப்பணி 2021 ஜூன் மாதத்திற்குள் முடிக்கப்படும். இவற்றையும் சேர்த்து, அனைத்து 20 இந்திய மேலாண்மைக் கழகங்களும் தத்தமது சொந்த நிரந்தர வளாகங்களைக் கொண்டதாக இருக்கும்.
தொழில் ரீதியான மேலாளர்களாக பணிபுரியத்தக்க கல்வியை, இந்திய மேலாண்மைக் கழகங்கள் மாணவர்களுக்கு வழங்கும். அமைச்சரவையின் இந்த முடிவு நாட்டின் பொருளாதார மற்றும் தொழில் வளர்ச்சியை மேம்படுத்துவதாக அமையும்.
PIB Headquarters
கொவிட்-19 - பிஐபி செய்தித் தொகுப்பு
12.05.2020
- ரசாயனம் மற்றும் உரங்கள் அமைச்சகம்
- உள்நாட்டு விமானப் போக்குவரத்து அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- அறிவியல் மற்றும் தொழில்நுட்பத்துறை
- புள்ளியியல் மற்றும் திட்ட அமலாக்கம் அமைச்சகம்
- பழங்குடியினர் நலத்துறை அமைச்சகம்
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனாவிற்கு சிகிச்சை பெறுவோரின் எண்ணிக்கை 71 நாட்களுக்குப் பிறகு 8,26,740 ஆக சரிவு
இந்தியாவில் கொவிட் அன்றாட பாதிப்புகள் தொடர்ந்து குறைந்து வருகிறது. கடந்த 24 மணி நேரத்தில் 67,208 பேர் பாதிக்கப்பட்டுள்ளனர். இதையடுத்து, 10-வது நாளாக அன்றாட புதிய பாதிப்புகள் ஒரு லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 71 நாட்களுக்குப் பிறகு 8,26,740 ஆகக் குறைந்துள்ளது. இது, நாட்டின் மொத்த பாதிப்பில் வெறும் 2.78 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 38,692 குறைந்துள்ளது.
தொடர்ந்து 35-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 1,03,570 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 36,362 பேர் குணமடைந்தனர்.
இதுவரை மொத்தம் 2,84,91,670 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 95.93 சதவீதமாக அதிகரித்துள்ளது.
கடந்த 24 மணி நேரத்தில் 19,31,249 பரிசோதனைகளும், இந்தியாவில் இதுவரை மொத்தம் 38,52,38,220 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 3.99 சதவீதமாகவும், தினசரி தொற்று உறுதி வீதம் 3.48 சதவீதமாகவும் பதிவாகியுள்ளது. தொடர்ந்து 10 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் நம் நாட்டில் கடந்த 24 மணி நேரத்தில் 34,63,961 தடுப்பூசி டோஸ்கள் செலுத்தப்பட்டுள்ளன.
இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 36,58,159 முகாம்களில் 26,55,19,251 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1727799
-------
(Visitor Counter : 163
அறிவியல் மற்றும் தொழில்நுட்பத்துறை
அறிவியல் இதழை இந்தி, உருது மற்றும் ஆங்கிலத்தில் மத்திய அமைச்சர் டாக்டர். ஜிதேந்திர சிங் வெளியிட்டார்.
இந்தி, உருது மற்றும் ஆங்கிலத்தில் அறிவியல் மாத இதழை வெளியிட்ட மத்திய அறிவியல் மற்றும் தொழில்நுட்பம் இணை அமைச்சர் ; புவி அறிவியல் இணை அமைச்சர் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் டோக்ரி, கஷ்மீரி உள்ளிட்ட இதர உள்ளூர் மொழிகளில் இது விரைவில் வெளியிடப்படும் என்று கூறினார்.
இந்தி மற்றும் ஆங்கில பதிப்புகள் இந்தியாவின் 100-வது ஆண்டு சுதந்திரத்தை குறிக்கும் "கனவு 2047" என்ற கருப்பொருளை அடிப்படையாகக் கொண்டுள்ள நிலையில், உருது பதிப்பிற்கு தஜாஸ்ஸஸ்  என்று பெயரிடப்பட்டுள்ளது. காஷ்மீர் மத்திய பல்கலைக்கழகத்துடன் இணைந்து இது தயாரிக்கப்பட்டுள்ளது.
நிகழ்ச்சியில் பேசிய டாக்டர். ஜிதேந்திர சிங், இளைஞர்களிடையே அறிவியல் ஆர்வத்தை வளர்ப்பதற்காக வட்டார மொழிகளைப் பயன்படுத்தி அறிவியல் தகவல் தொடர்புகளை பிரதமர் திரு. நரேந்திர மோடி "பெரிய அளவில்" ஊக்குவிப்பதாகக் கூறினார். மேலும், மொழி ஒரு தடையாக இருக்கக்கூடாது என்றும், வசதியாக இருக்க வேண்டும் என்றும் அவர் கோடிட்டுக் காட்டினார்.
இந்த ஆண்டு ஆகஸ்ட் 15-ம் தேதி செங்கோட்டையிலிருந்து பிரதமர் திரு. மோடி ஆற்றிய உரையைப் பற்றிக் குறிப்பிட்ட டாக்டர். ஜிதேந்திர சிங், ஏழைக் குழந்தைகளுக்கு தாய்மொழியில் கல்வியின் முக்கியத்துவத்தை தேசிய கல்விக் கொள்கை 2020 வலியுறுத்துகிறது என்றார்.
திரு. மோடியை மேற்கோள் காட்டிய அவர், “நம் நாட்டில் மொழி காரணமாக ஒரு மிகப்பெரிய பிளவு உள்ளது, பெரிய திறமைகள் இந்த கூண்டில் அடைபட்டுள்ளன. வட்டார மொழிகளை பேசும் மக்கள் முன் வந்தால், அவர்களின் தன்னம்பிக்கை வளரும்”, என்றார்.
இந்திய மொழிகளில் அறிவியல் தகவல் தொடர்பு மற்றும் கல்வியை மேம்படுத்துவது தற்போதைய அரசின் முக்கிய நோக்கங்களில் ஒன்றாகும் என்றும், மாணவர்களுக்கு வட்டார மொழிகளில் அறிவியல் பாடப்புத்தகங்களை வழங்குவதற்கான முயற்சிகள் மேற்கொள்ளப்பட்டு வருவதாகவும் அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786064
குடியரசுத் தலைவர் செயலகம்
மத்திய அமைச்சரவை இலாகாக்கள் மாற்றம்
பிரதமரின் ஆலோசனையின் பேரில் குடியரசுத் தலைவர் பின்வரும் மத்திய அமைச்சர்களின் துறைகளை மாற்றியமைத்து உத்தரவிட்டுள்ளார்.
புவி அறிவியல் அமைச்சக இலாகா திரு கிரண் ரிஜிஜூவுக்கு ஒதுக்கப்பட்டுள்ளது.
திரு கிரண் ரிஜிஜூவுக்கு பதிலாக, இணையமைச்சர் திரு அர்ஜூன் ராம் மேஹ்வாலுக்கு சட்டம் மற்றும் நீதித்துறை அமைச்சகத்தின் இலாகா தனிப்பொறுப்பாக வழங்கப்படுகிறது. ஏற்கனவே வகிக்கும் இலாகாக்களுடன் திரு மேஹ்வால் இதனை கூடுதலாக வகிப்பார்.
பாதுகாப்பு அமைச்சகம்
புதுதில்லியில் நடைபெற்ற ‘பாதுகாப்புத் துறையில் செயற்கை நுண்ணறிவு’ என்ற தலைப்பிலான முதலாவது கருத்தரங்கு மற்றும் கண்காட்சியில் 75 செயற்கை நுண்ணறிவு பொருட்கள்/ தொழில்நுட்பங்களை பாதுகாப்புத்துறை அமைச்சர் வெளியிட்டார்
புதுதில்லியில் ஜூலை 11, 2022 அன்று நடைபெற்ற, ‘பாதுகாப்புத் துறையில் செயற்கை நுண்ணறிவு’ என்ற தலைப்பிலான முதலாவது கருத்தரங்கு மற்றும் கண்காட்சியில் 75 செயற்கை நுண்ணறிவு பொருட்கள்/ தொழில்நுட்பங்களை பாதுகாப்புத்துறை அமைச்சர் திரு ராஜ்நாத் சிங் வெளியிட்டார். ‘சுதந்திர தின அமிர்த பெருவிழா’-வின் ஒரு பகுதியாக இந்த பொருட்கள் வெளியிடப்பட்டன. செயற்கை நுண்ணறிவு பிளாட்பாரம் ஆட்டோமேஷன்; தானியங்கி/ ஆளில்லா/ ரோபோட்டிக்ஸ் சாதனங்கள்; தொகுப்பு சங்கிலி சார்ந்த ஆட்டோமேஷன்; கட்டளை, கட்டுப்பாடு, தொலைத்தொடர்பு, கணினி & நுண்ணறிவு, கண்காணிப்பு & உளவுபார்த்தல்; இணைய பாதுகாப்பு, மனித பழக்க வழக்க பகுப்பாய்வு; நுண்ணறிவு கண்காணிப்பு சாதனம்; கொடிய தானியங்கி ஆயுத முறை; சரக்குப்போக்குவரத்து மற்றும் வினியோக சங்கிலி மேலாண்மை, செயல்பாட்டு தரவு பகுப்பாய்வு; உற்பத்தி மற்றும் பராமரிப்பு; சிமுலேட்டர்கள்/ சோதனை உபகரணம் மற்றும் பேச்சு/ குரல் பகுப்பாய்வு செய்தல் உள்ளிட்டவை இதில் அடங்கும். பாதுகாப்புத் துறை பொதுத்துறை நிறுவனங்களால் உருவாக்கப்பட்டுள்ள செயற்கை நுண்ணறிவு சாதனங்கள், இரட்டை பயன்பாடு மற்றும் நல்ல சந்தை வாய்ப்பு உடையவையாகும். பாரத் எலக்ட்ரானிக்ஸ், பாரத் எர்த் மூவர்ஸ் மற்றும் கார்டன் ரீச் ஷிப் பில்டர்ஸ் & என்ஜினியர்ஸ் போன்ற நிறுவனங்கள் இந்த பொருட்களை உற்பத்தி செய்ய தேர்ந்தெடுக்கப்பட்டுள்ளன.
நிகழ்ச்சியில் இந்த 75 பொருட்களின் விவரம் குறித்த மின்னணு புத்தகத்தையும் பாதுகாப்பு அமைச்சர் வெளியிட்டார். நிகழ்ச்சியில் உரையாற்றிய அமைச்சர் திரு ராஜ்நாத் சிங், மனித குல முன்னேற்றத்தில் செயற்கை நுண்ணறிவு ஒரு புரட்சிகரமான நடவடிக்கை என்றார். இந்த பேரண்டத்தில் மிகவும் வளர்ச்சியடைந்த உயிரினம், மனிதன் என்பதற்கு இதுவே ஆதாரம் என்றும் அவர் கூறினார். மனித மூளை படைப்பாற்றல் கொண்டது மட்டுமின்றி/ அறிவாற்றலை பிரதிபலிக்கும் திறன் கொண்டது என்பதோடு, அறிவாற்றலை உண்டாக்கும் நுண்ணறிவை தூண்டக்கூடியது என்பது வியப்பளிப்பதாகவும் அவர் தெரிவித்தார்.
தொழில்நுட்ப மாற்றங்களுக்கு ஈடுகொடுக்கும் வகையில், செயற்கை நுண்ணறிவு & பெரிய தரவு போன்ற தொழில்நுட்பங்களை உரிய நேரத்தில் அறிமுகப்படுத்தியது காலத்தின் கட்டாயம் என்றும் பாதுகாப்புத்துறை அமைச்சர் குறிப்பிட்டார்.
இந்தியா யார் மீதும் ஆதிக்கம் செலுத்துவதை விரும்பவில்லை என்றாலும், எதிர்கால அச்சுறுத்தல்களிலிருந்து நாட்டை பாதுகாப்பதற்காகவே, செயற்கை நுண்ணறிவு திறன் உருவாக்கப்படுவதாகவும் அவர் கூறினார். செயற்கை நுண்ணறிவை மனிதகுல முன்னேற்றம் மற்றும் அமைதிக்கு மட்டுமே, பயன்படுத்த வேண்டும் எனவும் திரு ராஜ்நாத் சிங் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1840740
குடியரசுத் தலைவர் செயலகம்
குடியரசுத் தலைவரின் செயலகம்
குடியரசுத் தலைவர் ஜூலை 25 முதல் 27 வரை ஒடிசா பயணம்
குடியரசுத் தலைவர் திருமதி. திரௌபதி முர்மு, 2023, ஜூலை 25 முதல் 27 வரை ஒடிசாவுக்கு பயணம் செல்ல இருக்கிறார் .
அடூத்-பந்தன் குடும்பத்தால் ஆதரவு அளிக்கப்படும் மருத்துவ மாணவர்கள் குழுவுடன் 2023, ஜூலை 25-ம் தேதி மாலையில் கலந்துரையாடும் குடியரசுத் தலைவர், புவனேஸ்வரில் உள்ள ஒடிசா ராஜ்பவனின் புதிய கட்டிடத்துக்கு அடிக்கல் நாட்டுகிறார்.
ஜூலை 26, 2023 கட்டாக்கில் நடைபெறும் ஒரிசா உயர் நீதிமன்றத்தின் 75வது ஆண்டு கொண்டாட்டங்களின் நிறைவு விழாவில் குடியரசுத் தலைவர் கலந்து கொள்கிறார். அதே நாளில், கட்டாக்கில் உள்ள எஸ்.சி.பி மருத்துவக் கல்லூரி மற்றும் மருத்துவமனையின் ஆண்டு விழாவில் உரையாற்றுகிறார். பிறகு கட்டாக்கில் உள்ள ஒடிசாவின் தேசிய சட்ட பல்கலைக்கழக பட்டமளிப்பு விழாவில் கலந்து கொள்கிறார்.
ஜூலை 27, 2023, ஒடிசாவின் ராஜ் பவனில் குறிப்பாக பாதிக்கக்கூடிய பழங்குடியினர் குழுக்கள்  உறுப்பினர்களுடன் குடியரசுத் தலைவர் கலந்துரையாடுகிறார். அதே நாளில், நாடு தழுவிய கருத்தரங்கு மற்றும் மாநாடுகளை நடத்துவதற்கான பிரஜாபிதா பிரம்மா குமாரிகள் ஐஸ்வரிய விஷ்வ வித்யாலயாவின் இந்தாண்டு கருப்பொருளான "நேர்மறையான மாற்றத்தின் ஆண்டு" என்ற கருப்பொருளை அவர் தொடங்கி வைக்கிறார். மேலும், தசாபதியா, தமண்டோ, புவனேஸ்வரில் உள்ள அதன் "கலங்கரை விளக்க வளாகத்திற்கு" அடிக்கல் நாட்டுகிறார்.
பிரதமர் அலுவலகம்
ஜப்பானின் பிரதமராகத் தேர்ந்தெடுக்கப்பட்டுள்ள யோஷிஹைட் சுகாவுக்கு பிரதமர் வாழ்த்து
ஜப்பானின் பிரதமராகத் தேர்ந்தெடுக்கப்பட்டுள்ள மேன்மைமிகு யோஷிஹைட் சுகாவுக்கு பிரதமர் திரு.நரேந்திர மோடி வாழ்த்துகளைத் தெரிவித்துள்ளார்.
பிரதமர் பகிர்ந்துள்ள டுவிட்டர் பதிவில், “ஜப்பானின் பிரதமராகத் தேர்ந்தெடுக்கப்பட்டுள்ள மேன்மைமிகு யோஷிஹைட் சுகாவுக்கு உளமார்ந்த வாழ்த்துகள். நமது சிறப்பான உத்திபூர்வ மற்றும் உலகளாவிய கூட்டிணைவை, நாம் இருவரும் சேர்ந்து புதிய உயரங்களுக்கு கொண்டு செல்லும் வாய்ப்பை எதிர்நோக்குகிறேன்” என்று கூறியுள்ளார்.
மத்திய அமைச்சரவை
மொரிஷியஸ் உடன் நுகர்வோர் நலன் பாதுகாப்பு மற்றும் அளவியல் தொடர்பான புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா மற்றும் மொரிஷியஸ் இடையே நுகர்வோர் நலன் பாதுகாப்பு மற்றும் அளவியல் தொடர்பான புரிந்துணர்வு ஒப்பந்தத்திற்கு ஒப்புதல் அளித்துள்ளது.
பலன்கள்:
இந்த புரிந்துணர்வு ஒப்பந்தம் இரு நாடுகளுக்கும் பலன் அளிக்கும். நுகர்வோர் நலன் பாதுகாப்பு துறையில் ஒத்துழைப்பை அதிகரித்து, இரு நாடுகளிலும் ஏற்பட்டு வரும் வளர்ச்சி தொடர்பான தகவல் பரிமாற்றம் மற்றும் இருதரப்பு பலன்களை பெறுவதற்கான நிறுவன வரைமுறைக்கு உதவும். மேலும், தவறாக வழி நடத்தும் விளம்பரங்கள், தொலைதொடர்பு சார்ந்த சந்தைபடுத்துதல், பன்அளவு சந்தைபடுத்துதல், இணைய வழி வர்த்தகம் போன்ற சவால்களை சந்திக்கவும் நுகர்வோர் நலன் பாதுகாப்பு மற்றும் அளவியல் தொடர்பான உள்ளடக்கிய திடமான மற்றும் தொடர்சியான வளர்ச்சிக்கும் உதவும்.
தேசிய மற்றும் சர்வதேச தரங்களை கண்காணிப்பதை உறுதி செய்வதை உறுதி செய்வதின் மூலம் புதிய சவால்களை கையாளும் வகையில் புதிய துறைகளில் நிபுணத்துவம் வளரும். தகவல் மற்றும் பயிற்சி தொடர்பான பரிமாற்றங்கள், சிறந்த ஆட்சிக்கான நிபுணத்துவம் மற்றும் நுகர்வோர் ஏமாறாமல் தடுப்பதையும் இது உறுதி செய்யும்.
சிறப்பு சேவைகள் மற்றும் கட்டுரைகள்
எதிர்நுண்ணுயிர் மாசுப்படுத்திகளை கண்டறியும் காகிதம் அடிப்படையிலான சென்சார் : சென்னை ஐஐடி மற்றும் இங்கிலாந்து ஆராய்ச்சியாளர்கள் கண்டுபிடிப்பு
எதிர்நுண்ணுயிர் மாசுபடுத்திகளை கண்டறியும் காகிதம் அடிப்படையிலான சென்சாரை சென்னை ஐஐடி மற்றும் இங்கிலாந்து ஆராய்ச்சியாளர்கள் இணைந்து உருவாக்கியுள்ளனர்.
இது நீர்நிலைகளில் எதிர் நுண்ணுயிர் தடுப்பை தூண்டுகிறது. ‘பார்த்து சொல்லும் முறையில் இந்த சென்சார் வேலை செய்கிறது.இது பரவலான அமலாக்கத்துக்கும் பயனுள்ளதாக இருக்கிறது.
உலகம் முழுவதும் உள்ள விஞ்ஞானிகள் எதிர்நுண்ணுயிர் தடுப்பில் கவனம் செலுத்துகின்றனர்.
இது ஆபத்தான நோய்க்கிருமிகளை உள்ளடக்கிய உலகளாவிய சுகாதார நெருக்கடியாக மாறக்கூடும்.
எதிர்நுண்ணுயிர் தடுப்புகளை பரப்புவதில் நீர்நிலைகள் முக்கிய ஆதாரமாக உள்ளன. இந்தியாவில் எதிர்நுண்ணுயிரி தடுப்புகளின் தற்போதைய நிலவரத்தை மதிப்பிட எதிர்நுண்ணுயிர் மாசுபடுத்திகள் மற்றும் நுண்ணுயிர்கொல்லி தடுப்பு மரபணுக்கள் ஆகியவற்றை அவ்வப்போது கண்காணிப்பது மிகவும் முக்கியமாகும்.
இத்தகைய சூழலில், சுற்றுச்சூழல் கண்காணிப்புக்கு நீர்நிலைகளில் மாசுபடுத்திகளை கண்டறிய விலை குறைவான மற்றும் களத்தில் பயன்படுத்தக்கூடிய சென்சார்கள் சாத்தியமான கருவியாக இருக்கலாம்.
இந்த ஆய்வை விளக்கும் வீடியோவை கீழ்கண்ட இணைப்பில் இருந்து 2021 மே 11ம் தேதி வரை பதிவிறக்கம் செய்யலாம்
https://fromsmash.com/IIT-Madras-Video.
இந்த ஆராய்ச்சி முதலில் ‘நேச்சர் சயின்டிபிக் ரிப்போர்ட்ஸ்’ என்ற இதழில் வெளியானது மற்றும் வேதியியலில் முதல் 100 கட்டுரைகளில் ஒன்றாக பாராட்டப்பட்டது.
இந்த ஆராய்ச்சிக்கான நிதியை மத்திய அரசின் அறிவியல் மற்றும் தொழில்நுட்பத்துறை, இங்கிலாந்தின் இயற்கை சுற்றுச்சூழல் ஆராய்ச்சி கவுன்சில் மற்றும் பொறியியல் மற்றும் இயற்பியல் ஆராய்ச்சி கவுன்சில்  உடன் இணைந்து ‘இந்தியா-இங்கிலாந்து நீர் தர ஆராய்ச்சி திட்டத்தின் கீழ் வழங்கியது.
சென்னை ஐஐடியில் இந்த ஆராய்ச்சி, ரசாயண பொறியியல் துறை பேராசிரியர்கள் எஸ்.புஸ்பவனம் மற்றும் டாக்டர் டி.ரங்கநாதன் ஆகியோர் தலைமையில் நடந்தது.
இந்த ஆராய்ச்சியின் தனிச்சிறப்பான அம்சங்கள் குறித்து பேராசிரியர் எஸ்.புஸ்பவனம் கூறுகையில், ‘‘காகிதம் அடிப்படையிலான இந்த சென்சார்கள், உறிஞ்சும் தன்மையுடன் செயல்படுவதால், பல்வேறு பராமரிப்பு பயன்பாடுகளுக்கு மலிவான தளமாக உள்ளன. இது தண்ணீரை பாய்ச்சும் தேவையை குறைக்கிறது.
லேசர் அச்சு இயந்திரத்தைப் பயன்படுத்தி காகிதம் அடிப்படையிலான சாதனங்களை தயாரிப்பதற்கான ஒரு புதிய முறையை நாங்கள் கொண்டு வந்துள்ளோம்’’ என்றார்.
இந்த காகித சென்சார்களின் பயன்பாடுகள்:சுற்றுச்சூழல் கண்காணிப்புஉணவு பாதுகாப்பு பகுப்பாய்வுசுகாதார நலன் கண்காணிப்பு
இந்த திட்டம் குறித்து பேராசிரியர் டி.ரங்கநாதன் கூறுகையில், “சிப்ரோபிளக்சின் போன்ற நுண்ணுயிர் கொல்லிகள், டிரைகுளோசன் போன்ற பயோசைடுகள், குரோமியம், தாமிரம் மற்றும் ஈயம் போன்ற கன உலோகங்களை கண்டறிய நாங்கள் இந்த காகித அடிப்படையிலான சென்சார் கருவிகளை பயன்படுத்தினோம்.
இந்த சாதனங்களை நீர்நிலைகளில் எதிர்நுண்ணுயிர் தடுப்பு கண்காணிப்புக்கும் பயன்படுத்த முடியும்’’ என்றார்.
இவ்வாறு சென்னை ஐஐடி வெளியிட்ட பத்திரிக்கை குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 185.21 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 185.21 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.55 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813036
ஜல்சக்தி அமைச்சகம்
புதுச்சேரியில் தூய்மையை ஊக்குவிக்கும் பணியில் முன்னாள் படை வீரர்கள்
நாடு தழுவிய அளவில் நடைபெற்று வரும் 'தூய்மையே சேவை' பிரச்சாரத்தில் பங்கேற்ற 100-க்கும் மேற்பட்ட முன்னாள் படைவீரர்கள், 2500-க்கும் மேற்பட்ட பொதுமக்களுடன் இணைந்து நொணாங்குப்பம் படகு இல்லங்கள் மற்றும் உள்ளூர் நீர்நிலைகள் போன்ற சுற்றுலாத் தலங்களில் உள்ள குப்பைகளை சுத்தம் செய்து அகற்றினர். இந்திய முன்னாள் படைவீரர் கழகத்தைச் சேர்ந்த முன்னாள் படைவீரர்களுக்கு அதன் தலைவர் மோகன் தலைமை வகித்தார். சபாநாயகர் திரு. ஏம்பலம் செல்வம், ஊரக வளர்ச்சித் துறைச் செயலர், திட்ட இயக்குநர்  உள்ளிட்டோர் பங்கேற்றனர். காரைக்கால் மாவட்டத்தில் தூய்மைப் பணியில் 3000-க்கும் மேற்பட்டோா் பங்கேற்றனா். இந்த முன்முயற்சி தூய்மை, சுகாதாரம் மற்றும் பொறுப்பான கழிவு மேலாண்மையை ஊக்குவிப்பதற்கான பரந்த இலக்குகளுடன் ஒத்துப்போகிறது.
அனைவருக்கும் சிறந்த வாழ்க்கைச் சூழலை ஊக்குவித்தல், தூய்மை மற்றும் சுகாதார முயற்சிகளுக்கு தீவிரமாக பங்களிப்பதற்கான தங்கள் உறுதிப்பாட்டைக் குறிக்கும் தூய்மை உறுதிமொழியை பங்கேற்பாளர்கள் எடுத்துக் கொண்டனர். நொணாங்குப்பம் பகுதியில் உள்ள படகு இல்லங்களில் தேங்கியிருந்த குப்பை மற்றும் கழிவுகளைக் கண்டறிந்து அகற்றினர். தூய்மைப் பணியில் அரசு அதிகாரிகள் உள்பட பல்வேறு துறைகளைச் சோ்ந்தவா்கள் பங்கேற்றனா். முன்னாள் படைவீரர்களுடனான கூட்டாண்மை, சுகாதார நடவடிக்கைகளில் உள்ளூர் சமூகங்களுடன் அவர்கள் தீவிரமாக ஈடுபடுவதை உறுதி செய்கிறது, இது தூய்மையை பராமரிப்பதில் உரிமை மற்றும் பொறுப்புணர்வை அவர்களிடையே உருவாக்குகிறது. இப்பகுதிகளை பராமரிப்பதற்கான நீண்டகால திட்டங்கள் குறித்து விவாதிக்க அவர்களுடன் சமூகக் கூட்டங்களும் ஏற்பாடு செய்யப்பட்டன.
இந்த முயற்சிகளின் நிலைத்தன்மையை உறுதி செய்வதற்காக, முன்னாள் படைவீரர்கள் ஒரு பராமரிப்புத் திட்டத்தை நிறுவி, உள்ளூர் சமூகத்துடன் தொடர்ச்சியான தூய்மை மற்றும் சுகாதார நடைமுறைகளில் ஈடுபட்டனர். நொணாங்குப்பம் மற்றும் சுற்றுவட்டாரப் பகுதிகளில் உள்ள படகு இல்லங்களின் தூய்மையை பராமரிக்க தொடர்ந்து கண்காணித்தல் மற்றும் அவ்வப்போது சுத்தம் செய்தல் ஆகியவை உதவும். ஒட்டுமொத்தமாக, இந்த கூட்டு முயற்சி, புதுச்சேரியில் வசிப்பவர்கள் மற்றும் சுற்றுலாப் பயணிகளின் நலனுக்காக தூய்மையான மற்றும் மிகவும் கவர்ச்சிகரமான சூழலை உருவாக்குவதற்கான பகிரப்பட்ட உறுதிப்பாட்டை பிரதிபலிக்கிறது.
சிறப்பு சேவைகள் மற்றும் கட்டுரைகள்
ரூ.57.07 லட்சம் மதிப்புள்ள 1.18 கிலோ தங்கம் பறிமுதல்
துபாயிலிருந்து விமானம் மூலம் சென்னை வந்த இரண்டு பயணிகளை, புலனாய்வு தகவல் அடிப்படையில் சென்னை விமான நிலைய சுங்கத்துறை அதிகாரிகள் இடைமறித்து விசாரித்தனர். அவர்களிடம் சோதனையிட்டபோது, பசை வடிவில் மறைத்து கடத்தி வந்த தங்கம் கண்டுபிடிக்கப்பட்டது. 1.18 கிலோ எடை கொண்ட அந்த தங்கத்தின் மதிப்பு ரூ.57.07 லட்சமாகும். சுங்கச் சட்டம் 1962-ன் கீழ் கடத்தல் தங்கத்தை பறிமுதல் செய்த அதிகாரிகள் பயணி ஒருவரையும் கைது செய்தனர்.
இது தொடர்பாக மேலும் விசாரணை நடைபெற்று வருவதாக சென்னை சர்வதேச விமான நிலைய முதன்மை சுங்கத்துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
மத்திய அமைச்சரவை
செபி மற்றும் கனடாவின் மணிடோபா செக்யூரிட்டீஸ் ஆணையத்திற்கிடையேயான இருதரப்பு புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய பங்குகள் மற்றும் பரிவர்த்தனை வாரியமான செபி, கனடாவின் மணிடோபா செக்யூரிட்டி ஆணையம் இடையேயான இருதரப்பு புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்:
பத்திரங்கள் ஒழுங்குமுறைகளில் எல்லை தாண்டிய ஒத்துழைப்புக்கு முறையான அடிப்படையை புரிந்துணர்வு ஒப்பந்தம் நாடுவதோடு, பரஸ்பர உதவியை எளிதாக்கி, மேற்பார்வை செயல்பாடுகளின் திறமையான செயல்பாட்டிற்கு பங்களித்து, தொழில்நுட்ப அறிவை மேம்படுத்த உதவுவதோடு சட்டங்களை திறம்பட செயல்படுத்த உதவுகிறது. பத்திர சந்தைகளை நிர்வகிக்கும் விதிமுறைகளிலும் இது உதவுகிறது. செபி உடன் பதிவு செய்வதற்கு மணிடோபாவை சேர்ந்த முதலீட்டாளர்களை இந்த புரிந்துணர்வு ஒப்பந்தம் தகுதியுடையதாக்கும்.
தாக்கம்:
கனடாவின் மணிடோபா மாகாணத்தில் அமைந்துள்ள நிறுவனங்கள், செபியில் வெளிநாட்டு சமபங்கு முதலீட்டாளராக பதிவு செய்ய விரும்புகின்றன. இந்த ஒப்பந்தம் அதற்கு வழிவகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816364
-----
(
பிரதமர் அலுவலகம்
வேலைவாய்ப்பு மேளாவின் கீழ், அரசுத் துறைகள் மற்றும் நிறுவனங்களில் புதிதாக சேர்க்கப்பட்ட 51,000 க்கும் மேற்பட்டோருக்கு நியமனக் கடிதங்களை ஆகஸ்ட் 28 அன்று பிரதமர் வழங்குகிறார்
வேலைவாய்ப்பு உருவாக்கத்திற்கு அதிக முன்னுரிமை அளிப்பதற்கான பிரதமரின் உறுதிப்பாட்டை நிறைவேற்றுவதற்கான ஒரு படியாக வேலைவாய்ப்பு மேளா உள்ளது
புதிதாக பணியில் சேர்பவர்கள் கர்மயோகி பிராரம்பம் என்ற ஆன்லைன் பாடப்பிரிவின் மூலம் பயிற்சி பெறவுள்ளனர்
பிரதமர் திரு. நரேந்திர மோடி 28 ஆகஸ்ட் 2023 அன்று காலை 10:30 மணிக்கு காணொலி மூலம் புதிதாக பணியில் சேர தேர்வான 51,000 க்கும் மேற்பட்டவர்களுக்கு நியமனக் கடிதங்களை வழங்குகிறார். இந்நிகழ்வில் பிரதமர் உரையாற்றவுள்ளார்.
நாடு முழுவதும் 45 இடங்களில் வேலைவாய்ப்பு மேளா நடைபெற உள்ளது. இந்த நிகழ்வின் மூலம் மத்திய ரிசர்வ் போலீஸ் படை , எல்லைப் பாதுகாப்புப் படை , சஷஸ்திரா சீமா பால் , அசாம் ரைபிள்ஸ், மத்திய தொழிலக பாதுகாப்புப் படை , இந்தோ திபெத் எல்லைக் காவல் படை  மற்றும் போதைப்பொருள் கட்டுப்பாட்டு பணியகம்  மற்றும் தில்லி காவல்துறை போன்ற பல்வேறு மத்திய ஆயுத போலீஸ் படைகளில்  பணியாளர்களை உள்துறை அமைச்சகம் நியமிக்கிறது. நாடு முழுவதிலுமிருந்து தேர்ந்தெடுக்கப்படும் இவர்கள், உள்துறை அமைச்சகத்தின் கீழ் உள்ள பல்வேறு நிறுவனங்களில் கான்ஸ்டபிள் , சப்-இன்ஸ்பெக்டர்  மற்றும் பொதுப்பணி அல்லாத கேடர் பதவிகள் போன்ற பல்வேறு பதவிகளில் சேருவார்கள்.
சி.ஏ.பி.எஃப் மற்றும் தில்லி காவல்துறையை வலுப்படுத்துவது, உள்நாட்டு பாதுகாப்புக்கு உதவுவது, பயங்கரவாத எதிர்ப்பு, கிளர்ச்சியை எதிர்த்துப் போராடுவது, இடதுசாரி தீவிரவாதத்திற்கு எதிரான நடவடிக்கை மற்றும் நாட்டின் எல்லைகளைப் பாதுகாப்பது போன்ற பல பரிமாண பங்கை மிகவும் திறம்பட செய்ய இந்த படைகளுக்கு இந்த வேலைவாய்ப்பு உதவும்.
வேலைவாய்ப்பை உருவாக்குவதற்கு அதிக முன்னுரிமை அளிக்க வேண்டும் என்ற பிரதமரின் உறுதிப்பாட்டை நிறைவேற்றுவதற்கான ஒரு படிதான் வேலைவாய்ப்பு மேளா. மேலும் வேலைவாய்ப்பை உருவாக்குவதில் ஒரு ஊக்கியாக இது செயல்படும் என்றும், இளைஞர்களுக்கு அதிகாரமளித்தல் மற்றும் தேசிய வளர்ச்சியில் பங்கேற்பதற்கான அர்த்தமுள்ள வாய்ப்புகளை வழங்கும் என்றும் எதிர்பார்க்கப்படுகிறது.
புதிதாக நியமிக்கப்பட்டவர்கள் ஐ.ஜி.ஓ.டி கர்மயோகி போர்ட்டலில் உள்ள ஆன்லைன் தொகுதியான கர்மயோகி பிராரம்ப் மூலம் தங்களைப் பயிற்றுவிக்கும் வாய்ப்பைப் பெறுகிறார்கள், அங்கு 673 க்கும் மேற்பட்ட மின் கற்றல் படிப்புகள் 'எங்கும் எந்த சாதனமும்' கற்றல் வடிவத்திற்கு கிடைக்கின்றன.
----
ANU/AD/PKV/DL
(